મુંબઈ, તા. 22 : નરીમાન પૉઈન્ટથી બાંદરા દરમિયાન જુદા જુદા તબક્કામાં આયોજિત કરવામાં આવેલી `મુંબઈ મેરેથોન'ને લઈ મેરેથોનના રૂટ પર ઠેર ઠેર બાટલીઓ અને અન્ય કચરાનો ઢગલો થયો હતો. પાલિકાના ઘનકચરા ખાતાએ લગભગ ચાર કૉમ્પેક્ટરમાં આ કચરો ભેગો કર્યો છે. કચરામાં પીવાના પાણીની બાટલીઓ, ગ્લાસો અને અન્ય પ્લાસ્ટિકની વસ્તુ પુનર્ક્રિયા કેન્દ્રમાં મોકલવામાં આવશે એવી માહિતી પાલિકા અધિકારીઓએ આપી છે.